Document ID: /roh_data/filtered/Billingualer_Corpus_interleaved-de-rm.jsonl.gz/1450

This is a text translated from German to Rumantsch Grischun.
Zur Pensionierung des kantonalen Denkmalpflegers Hans Rutishauser

Nach dreissigjähriger Tätigkeit als Denkmalpfleger des Kantons Graubünden, tritt Dr. Hans Rutishauser Ende Juni in den Ruhestand. In seiner Wirkenszeit hat er im Kanton Graubünden den Umgang mit den Baudenkmälern nachhaltig geprägt.

Der aus dem Kanton Zürich stammende Dr. Rutishauser hatte unter anderem durch seine Doktorarbeit über das ehemalige Prämonstratenser-Kloster Churwalden eine Beziehung zu den Bündner Kunstdenkmälern aufgebaut. Der Kunsthistoriker übernahm am 1. Juni 1978 seine Aufgabe von Alfred Wyss, dem ersten Bündner Denkmalpfleger. Auf ihn wartete viel Arbeit, präsentierten sich doch im Kanton zahlreiche Baudenkmäler und Ortsbilder in unerfreulichem Zustand. Nach und nach entwickelte und festigte sich das von Dr. Rutishauser entscheidend beeinflusste denkmalpflegerische Bewusstsein bis hin zum Verständnis nach heutiger Prägung mit erheblicher Nähe zum wichtigen Wirtschaftszweig Tourismus.

Am Ende der beruflichen Tätigkeit zeigt sich deutlich, dass Dr. Rutishauser in sehr vielen Fällen seine Begeisterung auf Privatpersonen und Baubehörden übertragen konnte. Heute ist kaum eine Kirche zu finden, die nicht in den letzten Jahrzehnten restauriert wurde. Der kantonale Denkmalpfleger begleitete unzählige Erneuerungsarbeiten an Baudenkmälern unseres Kantons. So wurden etwa in Disentis alle 17 Kirchen konserviert und restauriert. Zu den bedeutendsten "seiner" Baustellen zählen wohl das Kloster Müstair - seit 1983 UNESCO-Weltkulturerbe - , die Kirche Zillis und als eine der letzten die Churer Kathedrale. Er beschäftigte sich mit mittelalterlichen Malereien in kleineren Kirchen wie in Lavin, Pitasch, San Gian (Celerina) genauso wie mit grösseren Barockkirchen etwa in Vrin, Tinizong, Sedrun.

Zu den betreuten Objekten zählen sowohl "Klassiker" der Denkmalpflege wie auch zahlreiche Denkmaltypen mit denen Neuland beschritten wurde. Zahlreiche Burgruinen wurden in Zusammenarbeit mit dem Archäologischen Dienst konserviert, aber auch die Aufgaben der Gartendenkmalpflege ausgelotet wie beim Fontanapark in Chur. Der Idee der - heute touristisch erfolgreichen - historischen Hotels verhalf Hans Rutishauser als Präsident der entsprechenden ICOMOS-Arbeitsgruppe zum Durchbruch. Drei Jahrzehnte brachten auch einen gewissen Wandel in der denkmalpflegerischen Haltung: Galt es einmal einen bestimmten historischen Zustand eines Gebäudes "herbeizurestaurieren", zu rekonstruieren, so stand später die ungeschmälerte Erhaltung verschiedener Bauphasen, der historischen Substanz als Ganzes im Vordergrund. Diesem Leitgedanken folgend ist ein historisches Original unersetzlich, eine formale Kopie belanglos.

Die Arbeit als Denkmalpfleger bringt naturgemäss nicht nur Freude mit sich. Als Fürsprecher des baulichen Kulturgutes sah er sich auch mit schmerzenden Verlusten und nicht erwünschten Abbrüchen konfrontiert. Seine positive Grundhaltung, sein Engagement und seine ansteckende Begeisterung liessen Dr. Hans Rutishauser seinen Auftrag stets mit unverbrauchter Überzeugung und jugendlichem Elan erfüllen. Glücksgefühle vermittelten ihm all jene Fälle, in welchen der ehemalige "Schandfleck" im Dorf ein millionenteures Schmuckstück, die verfallene Kapelle ein kunsthistorisches Kleinod, oder der angeblich abbruchreife Altbau zum städtebaulichen Fixpunkt wurde.

Als Vermittler und Erforscher der einheimischen Kunst- und Architekturgeschichte hat Dr. Rutishauser Anerkennung und hohe Wertschätzung erlangt. Bereits heute legendär sind darüber hinaus seine faszinierenden Führungen mit glasklaren und fesselnden Erläuterungen. Es bleibt zu wünschen, dass Dr. Hans Rutishauser als Kulturvermittler noch für viele Jahre in unserem Kanton Zuhörerinnen und Zuhörer in seinen Bann zieht.

Marcus Casutt wird neuer kantonaler Denkmalpfleger

Nachfolger von Hans Rutishauser als kantonaler Denkmalpfleger wird Marcus Casutt, der bisherige operative Leiter der Denkmalpflege. Der 42-jährige Kunsthistoriker ist in Chur und Felsberg aufgewachsen, hat die Bündner Kantonsschule besucht und in Zürich und Hamburg studiert. Nach Tätigkeiten bei der Denkmalpflege des Kantons Thurgau und am Institut für Denkmalpflege der ETH Zürich kehrte er vor zweieinhalb Jahren wieder nach Graubünden zurück.

Gremium: Erziehungs-, Kultur- und Umweltschutzdepartement

Quelle: dt Erziehungs-, Kultur- und Umweltschutzdepartement

Data: 27.06.2008

Per la pensiun da Hans Rutishauser, il tgirader da monuments dal chantun Grischun

Suenter 30 onns sco tgirader da monuments dal chantun Grischun va Hans Rutishauser en pensiun la fin da zercladur. Durant sia activitad ha el influenzà durablamain la gestiun da monuments architectonics en il chantun Grischun.

Hans Rutishauser, che deriva dal chantun Turitg, aveva stabilì ina relaziun visavi ils monuments d'art dal Grischun tranter auter tras sia lavur da doctorat davart l'anteriura claustra dals premonstratens a Churwalden. L'istoricher d'art ha surpiglià il 1. da zercladur 1978 sia incumbensa dad Alfred Wyss ch'era stà l'emprim tgirader da monuments dal Grischun. Sin el spetgava blera lavur, cunquai che numerus monuments architectonics e maletgs da blers vitgs sa preschentavan en il chantun en in stadi pauc allegraivel. Plaun a plaun è la conscienza per la tgira da monuments, ch'è vegnida influenzada decisivamain da Hans Rutishauser, sa sviluppada e sa consolidada fin a la chapientscha sco ch'ella sa preschenta oz, cun in'avischinaziun considerabla al sectur economic impurtant, il turissem.

A la fin da sia activitad professiunala sa mussi cleramain che Hans Rutishauser ha pudì transferir en fitg blers cas ses entusiassem sin persunas privatas e sin autoritads da construcziun. Oz na chattan ins strusch ina baselgia che n'è betg vegnida restaurada ils ultims decennis. Il tgirader chantunal da monuments ha accumpagnà nundumbraivlas lavurs da renovaziun vi da monuments architectonics da noss chantun. Uschia èn p.ex. vegnidas restauradas e conservadas tut las 17 baselgias e chapluttas da Mustér. Tar "ses" plazzals il pli impurtants tutgan bain la claustra da Müstair - ch'è dapi l'onn 1983 patrimoni mundial da la UNESCO -, la baselgia da Ziràn e - sco in dals ultims - la catedrala da Cuira. El è sa fatschentà cun picturas medievalas en baselgias pli pitschnas sco a Lavin, a Pitasch u a San Gian (Schlarigna), ma er cun baselgias baroccas pli grondas sco a Vrin, a Tinizong u a Sedrun.

Tar ils objects tgirads tutgan tant "classichers" da la tgira da monuments sco er numerus tips da monuments, cun ils quals ins ha chattà champs novs. Bleras ruinas da chastels èn vegnidas conservadas en collavuraziun cun il servetsch archeologic, ma er las incumbensas da la tgira d'ierts istorics - sco tar il parc Fontana a Cuira - èn vegnidas exploradas. L'idea dals hotels istorics - che han oz in grond success turistic - han manà Hans Rutishauser, sco president da la gruppa da lavur correspundenta dal ICOMOS, al success. Trais decennis han er purtà ina tscherta midada en la tenuta da la tgira da monuments: Entant ch'i valeva ina giada da restaurar "natiers" u da reconstruir in tschert stadi istoric d'in edifizi, han ins guardà pli tard da mantegnair senza restricziuns las differentas fasas da construcziun, pia l'entira substanza istorica sco unitad. Tenor questa idea directiva na po in original istoric betg vegnir remplazzà, ed ina copia formala è irrelevanta.

La lavur sco tgirader da monuments na fa natiralmain betg adina mo plaschair. Sco "advocat" dals bains culturals architectonics è el er vegnì confruntà cun perditas dolurusas e cun demoliziuns nungiavischadas. Tras sia tenuta da basa positiva, tras ses engaschi e tras ses entusiassem stimulant ha Hans Rutishauser adina pudì ademplir sia incumbensa cun frestga persvasiun e cun schlantsch giuvenil. Sentiments da ventira ha el gì en tut quels cas, nua che l'anteriura "macla" dal vitg è daventada in bischu custaivel, nua ch'ina chaplutta è sa midada d'ina ruina en in cliniez da l'istorgia d'art u nua ch'in edifizi vegl, che dueva vegnir demolì, è daventà in punct fix dal maletg da la citad.

Sco intermediatur e sco perscrutader da l'istorgia d'art e d'architectura indigena ha Hans Rutishauser cuntanschì renconuschientscha e gronda stima. Legendaras èn ultra da quai gia oz sias visitas guidadas cun explicaziuns precisas e captivantas. I resta il giavisch che Hans Rutishauser fascineschia - sco intermediatur cultural - anc blers onns numerusas audituras e numerus auditurs en noss chantun.

Marcus Casutt daventa nov tgirader da monuments dal chantun Grischun

Successur da Hans Rutishauser sco tgirader da monuments dal chantun Grischun daventa Marcus Casutt, il manader operativ actual da la tgira da monuments. L'istoricher d'art da 42 onns è creschì si a Cuira ed a Favugn, ha frequentà la scola chantunala grischuna ed ha studegià a Turitg ed a Hamburg. Suenter ch'el ha lavurà tar la tgira da monuments dal chantun Turgovia ed a l'institut per la tgira da monuments da la scola politecnica federala a Turitg, è el puspè turnà enavos avant dus onns e mez en il Grischun.

Gremi: departament d'educaziun, cultura e protecziun da l'ambient

Funtauna: rg departament d'educaziun, cultura e protecziun da l'ambient

Data: 27.06.2008